Teodoro de Faria

**Teodoro de Faria** (1930–2025) var en portugisisk katolsk biskop. Fra 1982 til 2007 var han biskop av Funchal.

## Liv og virke
### Prest
Han ble ordinert til prest den 22. september 1956 i bispedømmet Funchal, som omfatter hele den atlantiske øya Madeira.

### Biskop av Funchal
Etter pastoralt arbeid ble han utnevnt til biskop av Funchal den 10. mars 1982. Han ble ordinert den 16. mai 1982 av erkebiskop Maximilien de Fürstenberg, apostolisk nuntius til PortugaL. Medkonsekrerende var erkebiskop Aurelio Sabattani ved den romerske kurie, og erkebiskop Maurílio Jorge Quintal de Gouveia av Évora. 

Farias' bispeembete var preget av tilfeller av seksuelle overgrep og ett drap. På 1990-tallet kom han under kritikk fordi han offentlig hadde forsvart den brasilianske Engelswerk-presten Frederico Cunha ORC, som virket i hans bispedømme og ble dømt for drap og seksuelle overgrep i 1994. Ved denne anledning angrep han verbalt jødene. Biskopen ble dømt i 1994 for å ha utøvet press på rettsvesenet. 

Cunha rømte fra fengselet i Madrid i 1998. Han stakk av med bil, klarte å ta seg til Brasil og ble boende der (per 2018), og er ilagt innreiseforbud til Portugal. Han forble formelt tilknyttet presteskapet i bispedømmet Funchal i det minste til februar 2016. Først ti år etter drapet medgikk biskop Faria at han hadde kjent til beskyldninger om Cunhas pedofile handlinger. Så sent som i 2020 nektet Cunha skyld i drapet på Luís Miguel Correia. Biskop Teodoro de Faria forpliktet seg til taushet om saken etter fader Frederico Cunhas domfellelse. I september 2020 ble det likevel kjent at se Faria fortsatt trodde på Cunhas uskyld.

Anastácio Alves, en bispedømmeprest som ble anklaget for pedofile handlinger i 2005 og 2007 og bare ble overført til nye menigheter av Faria, men som i likhet med Cunha ikke ble fjernet fra embetet og hvis sak aldri ble løst, forsvant sporløst i 2018.

### Fratreden
I 2006 søkte Faria pave Benedikt XVI om å bli løst fra sitt embede av aldersgrunner. Han ble løst med virkning fra kraft 8. mars 2007. Han var da 76 år gammel. Den 6. juni 2008 ble Faria opphøyet til storkommandør av Infante Dom Henrique-ordenen, grunnlagt i 1960 av daværende president for «Estado Novo», Américo Tomás.

Som emeritert biskop av Funchal holdt Teodoro de Faria en lav profil i det madeiranske samfunn, etter å ha vist seg offentlig utelukkende ved store religiøse og akademiske begivenheter på øya.

Likevel skulle han kritisere sin etterfølger, Dom António José Cavaco Carrilho, angående behovet for menighetsrestrukturering i bispedømmet. Teodoro de Faria anså at på Madeira var det «noen prestegjeld [som] bare kalles menigheter på grunn av medlidenhet», og anførte at det var steder hvor sogneprestene hadde to eller tre prestegjeld, og hvert år ble en eller to døpt, hvorav det noen var seremonier for troende emigrert til utlandet, men valgte å feire dette sakramentet der de kom fra.

På bakgrunn av ovenstående mente han at prinsippet etablert av biskop Fra' David de Sousa O.F.M., som var biskop av Funchal mellom 1957 og 1965, burde gjeninnføres i bispedømmet, det vil si at det burde være ett sogn per minst to tusen mennesker. Teodoro hevdet at restrukturering av menighetene var avgjørende, spesielt etter de store emigrasjonsbølgene til Venezuela og til Sør-Afrika.

Den 28. juli 2018 var han medkonsekrerende ved bispevielsen av José Tolentino Calaça de Mendonça (senere kardinal), leder av Vatikanbiblioteket og Vatikanets arkiver.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Jozef-Ernest van Roey (1874–1961) *1926
* Kardinal Maximilien de Fürstenberg (1904–1988) *1949
* Biskop *Teodoro de Faria* (1930–2025) *1982

## Referanser